CELEX: 32004R0004
Language: sl
Date: 2003-12-23 00:00:00
Title: Uredba Komisije (ES) št. 4/2004 z dne 23. decembra 2003 o podrobnih pravilih za uporabo Uredbe Sveta (EGS) št. 4045/89 o pregledu transakcij, ki so del sistema financiranja jamstvenega oddelka Evropskega kmetijskega usmerjevalnega in jamstvenega sklada, s strani držav članic

Pomembno pravno obvestilo

|

32004R0004

Uradni list L 002 , 06/01/2004 str. 0003 - 0020

		Uredba Komisije (ES) št. 4/2004z dne 23. decembra 2003o podrobnih pravilih za uporabo Uredbe Sveta (EGS) št. 4045/89 o pregledu transakcij, ki so del sistema financiranja jamstvenega oddelka Evropskega kmetijskega usmerjevalnega in jamstvenega sklada, s strani držav članicKOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 4045/89 z dne 21. decembra 1989 o pregledu transakcij, ki so del sistema financiranja jamstvenega oddelka Evropskega kmetijskega usmerjevalnega in jamstvenega sklada, s strani držav članic in o razveljavitvi Direktive 77/435/EGS [1], kakor je bila nazadnje spremenjena z Uredbo (ES) št. 2154/2002 [2], in zlasti člena 19 Uredbe,ob upoštevanju naslednjega:(1) Glede na črtanje določb Uredbe (EGS) št. 4045/89 o povračilu izdatkov s strani Skupnosti, ki so jih imele države članice v okviru pregledov, predvidenih v tej uredbi, pravila o izvajanju navedenih določb v Uredbi Komisije (EGS) št. 1863/90 z dne 29. junija 1990 o podrobnih pravilih za uporabo Uredbe Sveta (EGS) št. 4045/89 o pregledu transakcij, ki so del sistema financiranja jamstvenega oddelka Evropskega kmetijskega usmerjevalnega in jamstvenega sklada, s strani držav članic in o razveljavitvi Direktive 77/435/EGS [3], kakor je bila nazadnje spremenjena z Uredbo (ES) št. 2278/96 [4], ne služijo nadaljnjemu namenu.(2) Nadalje je primerno določiti podrobna pravila v zvezi s postopkom za zmanjšanje minimalnega števila pregledov kakor je predvideno v tretjem pododstavku člena 7(1) Uredbe (EGS) št. 4045/89 o sistemu medsebojne pomoči med državami članicami za izvajanje pregledov.(3) Uredba (EGS) št. 4045/89 zahteva od držav članic, da pošljejo Komisiji več sporočil. Ker standardiziranje oblike in vsebine takih sporočil omogoča njihovo uporabo in zagotavlja enotnost pristopa, je primerno sprejeti podrobna pravila glede njihove oblike in vsebine.(4) Zato je treba zaradi obsega zahtevanih sprememb in zaradi jasnosti nadomestiti Uredbo (EGS) št. 1863/90.(5) Ukrepi, predvideni s to uredbo, so v skladu z mnenjem Odbora za Evropski kmetijski usmerjevalni in jamstveni sklad –SPREJELA NASLEDNJO UREDBO:POGLAVJE I PREDMET UREDBEČlen 1Ta uredba določa podrobna pravila za uporabo Uredbe (EGS) št. 4045/89.POGLAVJE II VLOGA ZA ZMANJŠANJE NAJMANJŠEGA ŠTEVILA PREGLEDOVČlen 2Zahteva za zmanjšanje števila pregledov iz tretjega pododstavka člena 7(1) Uredbe (EGS) št. 4045/89 vsebuje podrobne informacije, kakor je določeno v Prilogi I k tej uredbi.Člen 3Odločba o odobritvi zmanjšanja najmanjšega števila pregledov, kakor je predvideno v tretjem pododstavku člena 7(1) Uredbe (EGS) št. 4045/89, temelji na oceni koristi v zvezi zaščito finančnih interesov Skupnosti, upoštevajo pa se naslednja merila:(a) ugotovljena tveganja;(b) sprejeti pristop;(c) odstotek opravljenega najmanjšega števila pregledov za predhodna tri obdobja pregledovanja ter število in odstotek pravočasno rešenih zahtev za medsebojno pomoč za prejšnja tri obdobja pregledovanja;(d) izvedljivost predlaganega pristopa in vsaka posebna izkušnja zadevne(-ih) države(-) članice(-) pri pregledovanju s pristopom ali v zadevnem sektorju;(e) obseg, do katerega pregledovalci ene države članice lahko v okviru skupnega izvajanja sodelujejo pri pregledih v drugi(-ih) državi(-ah) članici(-ah);(f) potrditev, da druga(-e) država(-e) članica(-e) v potrebnem obsegu sodeluje(jo) pri skupnem izvajanju, če to izvajanje ni vključeno v program druge(-ih) države(-) članice(-), predložen po členu 10(1) Uredbe (EGS) št. 4045/89;(g) obseg, do katerega se predvideva in šteje za izvedljivo pregledovanje v tretjih državah;(h) vse druge informacije, ki se štejejo za potrebne pri podpori zahteve.Člen 4V odločbi iz člena 3 se določita odstotek in število zmanjšanja minimalnega števila pregledov, ki se zahtevajo v členu 2(2) Uredbe (EGS) št. 4045/89.POGLAVJE III VSEBINA DOKUMENTOVČlen 51. Letno poročilo iz člena 9(1) Uredbe (EGS) št. 40457/89 vključuje podrobne informacije o vseh vidikih uporabe Uredbe (EGS) št. 4045/89, naštetih v Prilogi II k tej uredbi, ki so navedene v jasno opredeljenih oddelkih pod ustreznimi naslovi.2. Letni program pregledov iz člena 10 Uredbe (EGS) št. 4045/89 se sestavi v skladu z vzorčnim obrazcem, prikazanim v Prilogi III k tej uredbi.3. Seznam podjetij iz člena 7(2) Uredbe (EGS) št. 4045/89 se sestavi v skladu z vzorčnim obrazcem, prikazanim v Prilogi IV k tej uredbi.4. Seznam podjetij iz člena 7(3) Uredbe (EGS) št. 4045/89 se sestavi v skladu z vzorčnim obrazcem, prikazanim v Prilogi V k tej uredbi.5. Zahteva države članice za prednostni inšpekcijski pregled podjetja v drugi državi članici, kakor je navedeno v členu 7(2) in (4) Uredbe (EGS) št. 4045/89, se sestavi v skladu z vzorčnim obrazcem, prikazanim v Prilogi VI k tej uredbi.6. Informacije o rezultatih pregledov iz člena 7(2) in (4) Uredbe (EGS) št. 4045/89 se sestavijo v skladu z vzorčnim obrazcem, prikazanim v Prilogi VII k tej uredbi.7. Informacije o zahtevah in rezultatih pregledov iz člena 7(2) in (4) Uredbe (EGS) št. 4045/89, ki jih je treba pošiljati Komisiji v četrtletnih poročilih, kakor je predvideno v drugem pododstavku člena 7(4) navedene uredbe, se sestavijo v skladu z vzorčnim obrazcem, prikazanim v Prilogi VIII k tej uredbi.Člen 6Informacije, ki se predložijo v skladu s členom 5, se lahko pošljejo v papirni obliki ali v elektronski obliki, v formatu, o katerem se dogovorita pošiljatelj in prejemnik.Podatki o transakcijah iz člena 7 Uredbe (EGS) št. 4045/89 se pošljejo v elektronski obliki v formatu, ki je predviden v točki 2 Priloge II k Uredbi Komisije (ES) št. 2390/1999 [5].POGLAVJE IV SKUPNI UKREPIČlen 71. Komisija lahko na lastno pobudo ali na podlagi predloga države članice in v soglasju z zadevnimi državami članicami odloči, da uskladi skupne ukrepe, ki vključujejo medsebojno pomoč med dvema ali več državami članicami, kakor je predvideno v členu 7(1) Uredbe (EGS) št. 4045/89.Pri svoji odločitvi Komisija upošteva naslednje točke, zlasti:(a) stopnjo vključenega tveganja;(b) obseg operacij, zlasti pogostost trgovinskih poslov v Skupnosti in zunaj nje, ter njihov finančni obseg;(c) potrebo po dosegu enotnega pristopa.2. V soglasju z zadevnimi državami članicami se imenuje država članica, ki bo odgovorna za upravljanje skupnih ukrepov.Vendar pa ostane vsaka država članica odgovorna za izvajanje pregledov, ki se zahtevajo z Uredbo (EGS) št. 4045/89.3. Vsaka zadevna država članica:(a) imenuje tiste osebe ali službe, ki so v njenem imenu odgovorne za izvajanje skupnih ukrepov;(b) zagotovi, da je na razpolago dovolj uradnikov z ustreznimi izkušnjami za izvajanje skupnih ukrepov;(c) zagotovi, da se pregled izvede v določenih rokih ter da se izdela poročilo in da je to poročilo na razpolago vsem sodelujočim državam članicam in Komisiji.POGLAVJE V KONČNE DOLOČBEČlen 8Uredba (EGS) št. 1863/90 se razveljavi.Člen 9Ta uredba začne veljati tretji dan po objavi v Uradnem listu Evropske unije.Ta uredba je v celoti zavezujoča in se neposredno uporablja v vseh državah članicah.V Bruslju, 23. decembra 2003Za KomisijoFranz FischlerČlan Komisije[1] UL L 388, 30.12.1989, str. 18.[2] UL L 328, 5.12.2002, str. 4.[3] UL L 170, 3.7.1990, str. 23.[4] UL L 308, 29.11.1996, str. 30.[5] UL L 295, 16.11.1999, str. 1.--------------------------------------------------PRILOGA I+++++ TIFF +++++--------------------------------------------------PRILOGA IIInformacije, ki jih mora vsebovati letno poročilo, predvideno v členu 9(1) Uredbe (EGS) št. 4045/891. Upravljanje Uredbe (EGS) št. 4045/89Zagotovijo se informacije v zvezi z upravljanjem Uredbe (EGS) št. 4045/89, vključno s spremembami organizacij, odgovornih za kontrole, in posebnega oddelka, odgovornega za nadzor uporabe navedene uredbe, kakor je navedeno v členu 11 Uredbe, ter spremembami pristojnosti navedenih organizacij.2. Zakonodajne spremembeZagotovijo se informacije glede vseh nacionalnih zakonodajnih sprememb, pomembnih za uporabo Uredbe (EGS) št. 4045/89, ki so nastale od prejšnjega letnega poročila.3. Spremembe programa pregledovZagotovi se opis vseh sprememb ali dopolnitev, ki so bile izvedene v programu pregledov, predloženim Komisiji po členu 10(2) Uredbe (EGS) št. 4045/89, od datuma predložitve navedenega programa.4. Izvajanje programa pregledov, ki je zajet v predloženem poročiluZagotovijo se informacije o izvajanju programa pregledov za obdobje, ki se konča 30. junija pred rokom za predložitev poročila, kakor je navedeno v členu 9(1) Uredbe (EGS) št. 4045/89, vključno z naslednjimi točkami, tako skupaj kakor tudi razčlenjenimi po kontrolnih organih (če več kakor en organ opravlja kontrole po navedeni uredbi):(a) število opravljenih pregledov in število podjetij, v katerih se to pregledovanje opravlja;(b) število pregledov, ki še potekajo, in število podjetij, v katerih se to pregledovanje opravlja;(c) število pregledov, načrtovanih v zadevnem obdobju, ki niso bili opravljeni, ter število podjetij, ki zaradi tega niso bila pregledana;(d) razlogi, zakaj pregledi iz točke (c) niso bili opravljeni;(e) razčlenitev pregledov iz točk (a), (b) in (c) po prejetih ali plačanih zneskih in po ukrepih;(f) rezultati pregledov iz točke (a), vključno s:(i) številom pregledov, pri katerih so bile odkrite nepravilnosti, in številom udeleženih podjetij;(ii) vrsto teh nepravilnosti;(iii) zadevnimi ukrepi, če je bila odkrita nepravilnost;(iv) ocenjeno finančno posledico vsake nepravilnosti;(g) navedba povprečnega trajanja pregledov z osebo/dni ob navedbi, če je to izvedljivo, porabljenega časa za načrtovanje, pripravo, izvajanje kontrol in za poročanje.5. Izvajanje programov pregledov, ki potekajo pred programom, zajetim v sedanjem poročiluPoročilo vsebuje rezultate pregledov, izvedenih za prejšnja pregledovalna obdobja, za katera rezultati v času predložitve poročil za navedena obdobja pregledov niso bili na razpolago, vključno s:(a) številom pregledov, pri katerih so bile odkrite nepravilnosti, in številom udeleženih podjetij;(b) vrsto teh nepravilnosti;(c) zadevnim ukrepom, če je bila odkrita nepravilnost;(d) ocenjeno finančno posledico vsake nepravilnosti.Rezultati pregledov po tretjem pododstavku člena 7(1) Uredbe (EGS) št. 4045/89 se predložijo kot takšni.6. Medsebojna pomočPošljejo se zahteve za medsebojno pomoč, ki so bile vložene in prejete na podlagi člena 7 Uredbe (EGS) št. 4045/89, vključno z rezultati pregledov, ki se opravljajo prednostno po členu 7(2) in (4) navedene uredbe, ter povzetek seznamov, poslanih in prejetih po členu 7(2) in (3) navedene uredbe.7. SredstvaPošljejo se podrobni podatki o sredstvih, ki so na razpolago za opravljanje pregledov po Uredbi (EGS) št. 4045/89, vključno s:(a) številom osebja, izraženim z oseba/leta, razvrščenim za preglede na podlagi Uredbe (EGS) št. 4045/89 po kontrolnih organih in, če je to primerno, po regijah;(b) opravljenim usposabljanjem osebja, ki sodeluje pri pregledih po Uredbi (EGS) št. 4045/89, z navedbo deleža osebja iz točke (a), ki se je takšnega usposabljanja udeležilo, ter vrsto samega usposabljanja; in(c) računalniško opremo in orodja, ki so na razpolago osebju, ki sodeluje pri pregledih po Uredbi (EGS) št. 4045/89.8. Težave pri uporabi Uredbe (EGS) št. 4045/89Dajejo se informacije o vseh težavah pri uporabi Uredbe in sprejmejo ukrepi za njihovo reševanje ali predlogi za ta namen.9. Predlogi za izboljšanjeČe je primerno, se dajo predlogi za izboljšanje, bodisi za izboljšanje uporabe Uredbe (EGS) št. 4045/89 bodisi za izboljšanje same uredbe.--------------------------------------------------PRILOGA III+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------PRILOGA IV+++++ TIFF +++++--------------------------------------------------PRILOGA V+++++ TIFF +++++--------------------------------------------------PRILOGA VI+++++ TIFF ++++++++++ TIFF +++++--------------------------------------------------PRILOGA VII+++++ TIFF +++++--------------------------------------------------PRILOGA VIII+++++ TIFF ++++++++++ TIFF +++++--------------------------------------------------